 Ọpụpụ 18  Jetro onye nchụàjà Midian, nna nwunye Mozis, wee nụ banyere ihe niile Chineke meere Mozis, meekwara ndị ya Izrel, otú Jehova si kpọpụta Izrel nIjipt.Jetro, nna nwunye Mozis, kpọọrọ Zipora, nwunye Mozis, mgbe e zilasịrị ya,tinyere ụmụ ya ndị ikom abụọ, aha otu nime ha bụ Geshọm, nihi na aghọwo m onye mbịarambịa ná mba ọzọ, ka ọ sịrị;aha onye nke ọzọ abụrụ Elịiza, nihi na Chineke nke nna m bụ onye na-enyere m aka nihi na ọ napụtara m ná mma agha Fero, dị ka o si kwuo.Jetro, nna nwunye Mozis, na ụmụ ya ndị ikom na nwunye ya wee bịakwute Mozis nala ịkpa nebe ọ mara ụlọikwuu, nugwu nke ezi Chineke.O wee zie Mozis ozi, sị: Mụ onwe m Jetro, nna nwunye gị, abịakwutewo gị, mụ na nwunye gị na ụmụ ya abụọ.Ozugbo ahụ, Mozis gara izute nna nwunye ya, o wee daara ya nala, susuokwa ya ọnụ; onye nke ọ bụla nime ha wee malite ịjụ otú ibe ya mere. E mesịa, ha banyere nụlọikwuu ahụ.Mozis wee kọọrọ nna nwunye ya ihe niile Jehova mere Fero na Ijipt nihi Izrel, nakwa ihe isi ike dakwasịrị ha nụzọ, ma nagbanyeghị ya Jehova nọ na-anapụta ha.Jetro wee ṅụrịa ọṅụ maka ihe ọma niile Jehova meere Izrel nihi na ọ napụtawo ha naka Ijipt.Nihi ya, Jetro sịrị: Ka Jehova bụrụ onye a gọziri agọzi, bụ onye napụtara unu naka Ijipt nakwa naka Fero, onye napụtakwara ụmụ Izrel naka Ijipt.Ugbu a, eji m ihe a merenụ, mgbe ndị Ijipt ji mpako meso ha omume, mara na Jehova dị ukwuu karịa chi niile ọzọ.Jetro, nna nwunye Mozis, chụụrụ Chineke àjà nsure ọkụ na àjà nkịtị; Erọn na ndị okenye niile nke Izrel bịara soro nna nwunye Mozis rie ihe, nihu ezi Chineke.O wee ruo nechi ya na Mozis nọdụrụ ala dị ka ọ na-eme ka ọ kpee ndị Izrel ikpe, ha wee guzoro nihu Mozis malite nụtụtụ ruo ná mgbede.Nna nwunye Mozis wee hụ ihe niile ọ nọ na-emere ha. O wee sị: Ihe a ị na-emere ndị a bụ gịnị? Gịnị mere naanị gị ji nọdụ ọdụ, mmadụ niile eguzoro nihu gị malite nụtụtụ ruo ná mgbede?Mozis wee gwa nna nwunye ya, sị: Ọ bụ nihi na ha na-abịakwute m ịjụ Chineke ase.Ọ bụrụ na ha nwee okwu ikpe, a na-ewere ya bịakwute m, m na-ekpekwa ikpe netiti otu onye na ibe ya, m na-emekwa ka a mara ihe bụ mkpebi ikpe Chineke na iwu ya.Nna nwunye Mozis wee gwa ya, sị: Otú a ị na-eme adịghị mma.Nezie, ike ga-agwụ gị, ma gị ma ndị a gị na ha nọ, nihi na ọrụ a karịrị gị. I nweghị ike ịrụ ya naanị gị.Ugbu a, gee ntị nolu m. M ga-enye gị ndụmọdụ, Chineke ga-anọnyekwara gị. Gị onwe gị bụrụ onye nnọchiteanya nke ndị a nihu ezi Chineke, gị onwe gị kwa ga na-ewetara ezi Chineke okwu ikpe.Ị ga na-adọ ha aka ná ntị banyere ihe ndị bụ ụkpụrụ na iwu e nyere, ị ga-emekwa ka ha mara ụzọ ha ga na-eje ije na ya na ọrụ ha ga na-arụ.Ma gị onwe gị ga-esi netiti ndị Izrel niile họpụta ndị ikom ruru eru, ndị na-atụ egwu Chineke, ndị ikom a pụrụ ịtụkwasị obi, ndị kpọrọ uru na-ezighị ezi asị; ị ga-emekwa ka ha bụrụ ndị isi nke otu puku otu puku mmadụ, na ndị isi nke otu narị otu narị mmadụ, ndị isi nke iri mmadụ ise iri mmadụ ise na ndị isi nke mmadụ iri mmadụ iri.Ha ga na-ekpe ndị Izrel ikpe noge ọ bụla kwesịrị ekwesị; ha ga na-ewetara gị ikpe ọ bụla dị ukwuu, ma ha onwe ha ga na-ekpe ikpe ọ bụla dị nta. Ya mere, mee ka ihe dịkwuoro gị mfe, ha ga-esokwa gị na-ebu ibu a.Ọ bụrụ na i mee ihe a, Chineke enyewokwa gị ya niwu, ị ga-enwe ike ịnagide ya, ndị a niile ga-alaru nụlọ ha nudo.Ngwa ngwa, Mozis gere ntị nolu nna nwunye ya wee mee ihe niile o kwuru.Mozis wee họpụta ndị ikom ruru eru netiti Izrel dum wee mee ha ndị isi nke ndị Izrel, dị ka ndị isi nke otu puku otu puku mmadụ, ndị isi nke otu narị otu narị mmadụ, ndị isi nke iri mmadụ ise iri mmadụ ise na ndị isi nke mmadụ iri mmadụ iri.Ha wee na-ekpe ụmụ Izrel ikpe noge ọ bụla kwesịrị ekwesị. Ha na-ewetara Mozis okwu ikpe tara akpụ, ma ha onwe ha na-ekpe ikpe ọ bụla dị nta.E mesịa, Mozis dupụrụ nna nwunye ya, o wee lawa nala ya. 